**R Á M C O V Á K Ú P N A Z M L U V A**

**DODÁVKA ČISTIACICH A HYGIENICKÝCH PROSTRIEDKOV**

(ďalej len „zmluva“)

(uzatvorená podľa s § 273 ods. 1 a § 409 a nasl. zákona č. 513/1991 Zb. Obchodného zákonníka v znení neskorších

medzi

**Článok I.**

**Zmluvné strany**

1.1. Predávajúci: **BEFORA Veľkosklad Rožňava spol. s .r.o.**

Sídlo : Šafárikova 4072 048 01 Rožňava

Sídlo: prevádzka : Šafárikova 4072 048 01 Rožňava

Zastúpený: Ing. Peter Rákai

IČO: 31667104

IČ DPH: SK2020500570

E:mail.: befora@orangemail.sk

Č.tel.: 058/732 62 94

Mob.: 0908 350 377

Zapísaný v registri: OR Košice I., vložka 2682/V

Bankové spojenie: UniCredit Bank

Číslo účtu: SK53 1111 0000 0066 2428 6008

a

1.2. Kupujúci: **FOR REGION, n.o.**

Sídlo: Nadabula 256 , 048 01 Rožňava

IČO: 35583479

DIČ: 2022738883

Bankové spojenie : VUB pob.Rožňava

Čislo účtu IBAN : SK3502000000003227818556/0200

Štatutárny zástupca: Ing.Lucia Liptáková – riaditeľka organizácie

N.o. registrovaná na Okresnom úrade Košice, dňa 23.12.2008

Č.tel.: 058/7340012, 0902 614 657

**Článok II.**

**Východiskové podklady zmluvy**

2.1. Kupujúci, ako obstarávateľ podľa § 8 zákona NR SR č. 343/2015 Z. z. o verejnom obstarávaní (ďalej len „zákon o verejnom obstarávaní“) postupoval pri verejnom obstarávaní podprahovej zákazky – dodávky tovaru

2.2. Táto zmluva sa uzatvára ako výsledok verejného obstarávania podľa § 117 zákona o verejnom obstarávaní – dodávky tovaru **„DODÁVKA ČISTIACICH A HYGIENICKÝCH PROSTRIEDKOV**  **“**

apodľa ustanovení zákona č. 513/1991 Zb. Obchodného zákonníka v znení neskorších predpisov, v súlade ponukou predávajúceho do verejného obstarávania .

**Článok III.**

**Predmet zmluvy**

3.1. Predmetom zmluvy je dodávka tovaru predávajúcim – **„**DODÁVKA ČISTIACICH A HYGIENICKÝCH PROSTRIEDKOV **“**, uvedeného v prílohe č. 1 tejto zmluvy, ktorá je jej neoddeliteľnou súčasťou, vrátane služieb, súvisiacich s dopravou na miesto dodania prepravnými prostriedkami predávajúceho a spôsobom, v súlade s príslušnými legislatívnymi a hygienickými predpismi, vyložením tovaru do skladu na miesto určenia, na základe objednávok kupujúceho a za podmienok, uvedených v tejto zmluve a záväzok kupujúceho riadne objednaný tovar prevziať a zaplatiť za neho predávajúcemu dohodnutú kúpnu cenu, podľa platobných podmienok, dohodnutých v tejto zmluve.

3.2. V súlade s výzvou a požiadavkami objednávateľa , sa jedná o dodávku (prípadne dodávku podľa potreby kupujúceho) (viď. príloha č. 1 k tejto zmluvy), s predpokladanými množstvami.

Všetky tovary/výrobky musia byť vyrobené v krajinách EÚ, s výnimkou tovarov/výrobkov, ktoré sa preukázateľne nevyrábajú /nemajú pôvod/ v krajinách EÚ.

3.3. Podmienky pre dodávku požadovaných tovarov – špecifikácie vybraných výrobkov: podľa uvedeného predpokladaného rozpisu na obdobie 12 mesiacom z prílohy č.1 tejto zmluvy.

**Článok IV.**

**Podmienky dodávky a odberu predmetu zmluvy**

4.1. Predávajúci bude dodávať kupujúcemu a kupujúci bude od predávajúceho odoberať, po dobu trvania tejto zmluvy tovar (predmet zákazky), uvedený v čl. III., bod 3.1. ako predmet zmluvy. Konkrétne množstvo a druh tovaru si zmluvné strany dohodnú na základe telefonických resp. e-mailových objednávok prostredníctvom určených pracovníkov kupujúceho. Objednávanie bude denne, resp. podľa potreby a to do 08.00 hod. z potrebného sortimentu tovaru, minimálne 1 kalendárny deň pred ich potrebou.

4.2. Objednávky môžu byť kupujúcim realizované bezprostredne odo dňa nadobudnutia účinnosti tejto zmluvy.

4.3. Konkrétnu dodávku predmetu zmluvy budú zmluvné strany realizovať tak, že predávajúci dodá predmet zmluvy s originálom a dvomi kópiami dodacích listov, z ktorých jednu kópiu kupujúci predávajúcemu, po odkontrolovaní dodaného sortimentu, množstva, ceny a kvality predmetu zmluvy, potvrdí. Dodací list bude tvoriť súčasť faktúry.

4.5. Predávajúci bude prevádzať na kupujúceho vlastnícke práva k predmetu zmluvy, dodanému na základe objednávky a kupujúci sa zaväzuje uhradiť predávajúcemu kúpnu cenu, dohodnutú s predávajúcim a uvedenú a potvrdenú na dodacom liste a vystavenej faktúre, v súlade s prílohou č. 1 tejto zmluvy, t. j.platným cenníkom predmetu zmluvy, resp. inak dohodnutú medzi zmluvnými stranami (akciové zľavy).

4.6. Zmluvné strany sa dohodli, že ustanovenia tejto zmluvy predstavujú zmluvnú úpravu práv a povinnosti zmluvných strán pri všetkých objednávkach, ktoré budú na jej základe realizované.

4.7. Kupujúci je oprávnený upravovať množstvo tovaru podľa svojich požiadaviek. Predmetom fakturácie bude iba skutočne objednaný a dodaný tovar, ktorého množstvo, počas doby trvania tejto zmluvy môže byť nižšie alebo aj vyššie ako predpokladané množstvo, uvedené v prílohe č. 1 tejto zmluvy.

4.8. Predávajúci sa zaväzuje odovzdať kupujúcemu objednaný tovar v bezchybnom stave, v stanovej lehote, na miesto, určené v článku VI. tejto zmluvy, v súlade s hygienickými, technickými normami a predpismi v množstvách, požadovaných v objednávke.

4.9. Predávajúci zodpovedá za kvalitu dodaného tovaru, ktorý musí byť v súlade so zákonom NR SR č.152/1995 Z. z. o potravinách v znení neskorších predpisov a ostatných legislatívnych nariadení. V prípade porušenia platných predpisov, týkajúcich sa zabezpečenia bezpečnosti potravín zo strany predávajúceho a prípadného zistenia tohto porušenia zo strany kontrolného orgánu, preberá predávajúci na seba všetky náklady, súvisiace s prípadným sankčným postihom kupujúceho kontrolným orgánom.

**Článok V.**

**Cena predmetu zmluvy**

5.1. Kupujúci za predávajúcim riadne dodaný, odovzdaný a kupujúcim prevzatý predmet tejto zmluvy, podľa podmienok dohodnutých v tejto zmluve, zaplatí predávajúcemu kúpnu cenu podľa tohto článku.

5.2. Ceny sú stanovené dohodou zmluvných strán v súlade so zákonom NR SR č. 18/1996 Z. z. o cenách v znení neskorších predpisov a vychádzajú z ponuky predávajúceho do verejného obstarávania.

5.3. Ceny tovarových položiek predmetu zmluvy sú uvedené v cenníku, ktorý tvorí neoddeliteľnú prílohu č. 1 k tejto zmluvy.

5.4. Ceny jednotlivých položiek predmetu zmluvy sú uvedené bez DPH aj s DPH, obsahujú všetky náklady predávajúceho, vrátane dodávky na miesto dodania, ceny sú vrátane príslušnej spotrebnej dane a iných platieb, vyberaných v rámci uplatňovania nesadzobných opatrení, ustanovených osobitnými predpismi.

V cene sú zahrnuté náklady, spojené s výmenou reklamovaného tovaru počas záručnej doby. Sadzba DPH bude účtovaná v súlade so všeobecne platnými predpismi v čase fakturácie. Cena za dodané množstvo tovaru podľa objednávky sa vypočíta ako súčet súčinov množstiev jednotlivých tovarových položiek a ich ceny za mernú jednotku, uvedenej v cenníku.

5.5. Ak sa zmluvné strany nedohodnú na zmene ceny, majú právo od tejto zmluvy odstúpiť. Účinnosť odstúpenia nastáva dňom preukázateľného doručenia písomného odstúpenia od dohody druhej strane.

5.6. Predávajúci bude kupujúcemu fakturovať len objednané a prevzaté množstvo predmetu zmluvy podľa ním predloženej špecifikácie .

**Článok VI.**

**Podmienky odovzdania a prevzatia predmetu zmluvy a zodpovednosť za chyby**

6.1. Miestom odovzdania a prevzatia predmetu zmluvy sú skladové priestory a kuchyňa , FOR REGION Gemer n.o. so sídlom v Nadabulej

6.2. Čas odovzdania a prevzatia tovaru si zmluvné strany dohodnú konkrétne telefonicky resp. e-mailom.

6.3. Dopravu predmetu zmluvy do sídla kupujúceho zabezpečuje predávajúci.

6.4. Kupujúci je pri prevzatí predmetu zmluvy povinný prekontrolovať jeho úplnosť, kompletnosť, balenie, kontrolné pásky a pod. a svojim podpisom na dodacom liste túto skutočnosť potvrdiť. Dátum najneskoršej spotreby dodávaných čiastkových tovarov bude uvedený v dodacích listoch, pokiaľ sa zmluvné strany nedohodnú inak. V prípade akýchkoľvek chýb predmetu zmluvy, resp. nesúladu dodávky s údajmi na dodacom liste, je kupujúci povinný túto skutočnosť ihneď pri preberaní predmetu zmluvy u dodávateľa reklamovať a uviesť nedostatky na dodacom liste. Ich akceptovanie dodávateľ potvrdí na dodacom liste svojim podpisom. Bezchybnosť dodávky potvrdzuje odberateľ dodávateľovi podpisom dodacieho listu.

6.5. Ak pri prevzatí tovaru zistí kupujúci, že ide o nekompletnú dodávku predmetu zmluvy, nezodpovedajúceho dohodnutej kvalite, certifikátu, vzorke a pod., resp. neoznačeného a poškodeného a túto skutočnosť potvrdí na dodacom liste aj predávajúci, predávajúci je povinný do 1 dňa dodaný predmet zmluvy vymeniť, ak sa zmluvné strany nedohodnú inak.

6.6. Kupujúci je oprávnený reklamovať chyby akosti tovaru u predávajúceho najneskôr do 1 dňa po dodaní tovaru, inak jeho právo na reklamáciu týchto chýb zaniká. Chybný tovar predávajúci vymení v dodatočnej lehote, dohodnutej s kupujúcim, ak sa zmluvné strany nedohodnú inak.

6.7. Chyby dodávky musia byť do vystavenia faktúry predávajúcim odstránené. Kupujúci bude akceptovať iba faktúru za dodávku bezchybného predmetu zmluvy, t. j. v súlade s dodacím listom.

6.8. Kontaktnou osobou predávajúceho je p. Ing. Peter Rákai

6.11. Kontaktnými osobami kupujúceho je p. Eva Hovorková

**Článok VII.**

**Platobné podmienky a fakturácia**

7.1. Finančné plnenie uskutoční kupujúci na základy faktúry, vystavenej predávajúcim v súlade s článkom VI. tejto zmluvy, po vykonaní predbežnej kontroly poverenými pracovníkmi organizácie, v súlade s platnou legislatívou.

7.2. Kupujúci uhradí predávajúcemu kúpnu cenu, uvedenú vo faktúre s DPH, ktorej súčasťou bude kupujúcim potvrdený dodací list, najneskôr do 30 dní odo dňa jej vystavenia. V prípade pochybnosti považujú zmluvné strany daňový doklad za doručený na tretí deň po jeho odoslaní dodávateľom, o čom dodávateľ predloží potvrdenie.

7.3. Kupujúci je povinný uhradiť predávajúcemu kúpnu cenu v termíne splatnosti podľa bodu 7.2. tak, aby úhrada kúpnej ceny bola najneskôr v posledný deň splatnosti poukázaná príkazom na úhradu na bankový účet dodávateľa. Pri hotovostnej platbe je odberateľ povinný platiť najneskôr v deň uvedený na daňovom doklade ako deň splatnosti.

**Článok VIII.**

**Záruky a nároky z chýb predmetu zmluvy**

8.1 Náklady na dopravu, súvisiace s reklamovaným predmetom zmluvy znáša predávajúci v plnom rozsahu.

8.2 Zmluvné strany sa pri zodpovednosti za chyby tovaru a nárokov z nich vyplývajúcich budú riadiť § 422 a nasl. Obchodného zákonníka.

8.3 Kupujúci je povinný reklamovať chyby dodaného tovaru písomne (e-mailom resp. faxom) do 24 hodín od prevzatia tovaru okrem zjavných chýb, t. j. množstva, druhu a viditeľného poškodenia, ktoré je povinný reklamovať písomne ihneď pri prevzatí tovaru.

8.4 Predávajúci zabezpečí v záručnej dobe bezplatné odstránenie všetkých chýb, ktoré sú predmetom záruky, výmenou za bezchybný tovar. Predávajúci má povinnosť dodať náhradný tovar alebo chýbajúci tovar bezodkladne od okamihu uplatnenia zodpovednosti za chyby alebo podľa dohody.

**Článok IX.**

**Ukončenie zmluvy**

9.1. Túto zmluvu je možné ukončiť výhradne písomnou formou .

**Článok X.**

**Odstúpenie od plnenia zmluvy**

10.1. Plnenie zmluvy je možné ukončiť bez uvedenia dôvodu druhej zmluvnej strane. Ktorákoľvek zmluvná strana môže túto zmluvu vypovedať i bez udania dôvodu. Výpoveď musí byť písomná a výpovedná lehota je 30 dní.

 Výpovedná lehota začína plynúť nasledujúci deň po doručení výpovede druhej zmluvnej strane.

V prípade skutočnosti, že druhá strana neobdrží písomné vyrozumenie, účinnosť odstúpenia od zmluvy nastáva dňom preukázateľného doručenia písomného odstúpenia od dohody druhej strane.

10.2. Vypovedanie tejto zmluvy neovplyvňuje splnenie záväzkov oboch zmluvných strán, vyplývajúcich z konkrétnych objednávok, uzavretých na základe tejto zmluvy.

10.3. Závažnými porušeniami zmluvy sa rozumie:

- neplnenie dohodnutého časového harmonogramu dodávok objednaného tovaru,

- nedodanie objednaného tovaru, ktorý nespĺňa parametre predpísané v súťažných podkladoch a deklarované v ponuke do verejného obstarávania,

- opakované dodávky nekvalitného tovaru v prípade, že kupujúci na nedostatky predávajúceho písomne upozornil,

- opakované porušenie bodu 4.8. tejto zmluvy i napriek tomu, že na túto skutočnosť kupujúci písomne upozornil predávajúceho.

**Článok XI.**

**Doba plnenia zmluvy**

11.1. Táto zmluva sa uzatvára na dobu určitú, s dobou plnenia odo dňa nadobudnutia jej účinnosti na 12 mesiacov.

11.2. Predmet zmluvy bude predávajúcim dodávaný postupne podľa objednávok kupujúceho počas 12 – ich mesiacov , na základe požiadaviek kupujúceho.

**Článok XII.**

**Záverečné ustanovenia**

12.1. Táto zmluva sa stáva platnou dňom jej podpísania obomi zmluvnými stranami a účinnou deň po zverejnení na internetovej stránke zariadenia , v súlade so zákonom NR SR č. 546/2010 Z. z..

12.2. Túto zmluvu je možné zmeniť len písomnou dohodou zmluvných strán vo forme dodatku.

12.3. Táto zmluva sa vyhotovuje v dvoch rovnopisov, z ktorých každá zo zmluvných strán obdrží po jednom rovnopise.

12.5. Zmluvné strany si zmluvu prečítali a po odsúhlasení jej obsahu podpísali.

**Prílohy:**

- Príloha č. 1 zmluvy: Platná špecifikácia predmetu zmluvy „DODÁVKA ČISTIACICH A HYGIENICKÝCH PROSTRIEDKOV **“**, v zmysle Výzvy , ponuky a výsledku verejného obstarávania .

V Rožňave, 24.07.2017 V Rožňave, 24.7.2017

.......................................................... ..........................................................

 Ing. Peter Rákai, Befora spol. s r.o. Ing.Lucia Liptáková ,riaditeľka

predávajúci kupujúci

príloha: špecifikácia